Pühapäeval toimunud 95. Rabajooksul olid Naiskodukaitse Nõmme jaoskonna naised väljas lausa kahel rindel. Kolm jaoskonna liiget jagasid Nõmme malevkonna telgis jooksjatele teed ja kaks kogusid kampaania Anname Au! raames annetusi Nõmme Linnaosa Valitsuse telgis. Sellel aastal toetatakse kogutud rahast nii Eesti kui Ukraina veterane.
#000001
Sõda Ukrainas on täiendanud Nõmme jaoskonna naiskodukaitsjate ridu lausa üle poole võrra, jõudes selle kuu lõpuks saja liikme piirini. Hea meel on näha, et uued liikmed on enamus just Nõmme kandi inimesed, kellele kohaliku kogukonna elu südamelähedasem. Ootame jaoskonnaga liituma aga ka kõiki teisi Nõmme sõpru.
#000002